CELEX: 62013TN0361
Language: el
Date: 2013-07-09 00:00:00
Title: Υπόθεση T-361/13: Προσφυγή της 9ης Ιουλίου 2013 — Menelaus κατά ΓΕΕΑ — Garcia Mahiques (VIGOR)

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/46
            
         Προσφυγή της 9ης Ιουλίου 2013 — Menelaus κατά ΓΕΕΑ — Garcia Mahiques (VIGOR)
   (Υπόθεση T-361/13)
   2013/C 260/82
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Menelaus BV (Άμστερνταμ, Κάτω Χώρες) (εκπρόσωποι: A. von Mühlendahl και H. Hartwig, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: V. Garcia Mahiques (Jesus Pobre, Ισπανία), F. Garcia Mahiques (Jesus Pobre, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του καθού, της 23ης Απριλίου 2013, στο μέτρο που ακυρώνει την απόφαση του τμήματος ακυρώσεως του ΓΕΕΑ, της 11ης Νοεμβρίου 2011, στην υπόθεση 5061·
            
         
               —
            
            
               να απορρίψει την προσφυγή των αντιδίκων ενώπιον του τμήματος προσφυγών κατά της αποφάσεως του τμήματος ακυρώσεως του ΓΕΕΑ, της 10ης Νοεμβρίου 2011, στην υπόθεση 5061·
            
         
               —
            
            
               να καταδικάσει το καθού στα δικαστικά έξοδα, περιλαμβανομένων εκείνων στα οποία υποβλήθηκε η προσφεύγουσα ενώπιον του τμήματος προσφυγών·
            
         
               —
            
            
               στην περίπτωση που οι αντίδικοι ενώπιον του τμήματος προσφυγών παρέμβουν στην παρούσα υπόθεση, να καταδικάσει τους Vicente Garcia Mathiques και Felipe Garcia Mahiques στα δικαστικά έξοδα, περιλαμβανομένων εκείνων στα οποία υποβλήθηκε η προσφεύγουσα ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «VIGOR» — αίτηση καταχωρίσεως κοινοτικού σήματος αριθ. 4 386 371.
   
      Δικαιούχος του κοινοτικού σήματος: Η προσφεύγουσα.
   
      Αιτούντες την κήρυξη της ακυρότητας του κοινοτικού σήματος: Οι αντίδικοι ενώπιον του τμήματος προσφυγών.
   
      Αιτιολογία της αιτήσεως κηρύξεως της ακυρότητας: Η αίτηση για την κήρυξη της ακυρότητας στηρίζεται στο άρθρο 8, παράγραφος 1, στοιχείο β', σε συνδυασμό με το άρθρο 53, παράγραφος 1, στοιχείο α', του κανονισμού 207/2009 του Συμβουλίου.
   
      Απόφαση του τμήματος ακυρώσεως: Απόρριψη της αιτήσεως για κήρυξη της ακυρότητας.
   
      Απόφαση του τμήματος προσφυγών: Έκρινε μερικώς δεκτή την προσφυγή και ακύρωσε την προσβαλλόμενη απόφαση στο βαθμό που απορρίπτει την αίτηση για κήρυξη της ακυρότητας αναφορικά με ορισμένα προϊόντα της κλάσεως 21 και απέρριψε την προσφυγή κατά τα λοιπά.
   
      Προβαλλόμενοι λόγοι: Παράβαση των κανόνων 22, παράγραφος 4, και των κανόνων 79 έως 82 του κανονισμού (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα (ΚΕΚΚΣ)· άρθρο 57, παράγραφος 2, του ΚΚΣ σε συνδυασμό με το άρθρο 15, παράγραφος 1, στοιχείο α', του ΚΚΣ· άρθρο 57, παράγραφος 2, του ΚΚΣ, σε συνδυασμό με το άρθρο 15, παράγραφος 1, στοιχείο α', του ΚΚΣ και το άρθρο 75 του ΚΚΣ· άρθρο 56, παράγραφος 1, στοιχείο β', σε συνδυασμό με το άρθρο 41, παράγραφος 1, του ΚΚΣ· και άρθρο 57, παράγραφοι 2 και 3, και άρθρο 76, παράγραφος 2, σε συνδυασμό με τους κανόνες 40 και 22 του ΚΚΣ.